Miliærtuberkulose betegner en form for tuberkulose hvor mange av legemets organer er angrepet samtidig. Det er en akutt massespredning av tuberkelbakterier gjennom lymfe- og blodkar som fører til stor spredning av små tuberkler i flere organer. Uten behandling vil sykdommen få et dødelig forløp. Symptomene avhenger av hvilke organer det er blitt angrepet.